GiliGold/VAD_KnessetCorpus huggingface dataset:
ניר ברקת: מי שמסתכל על ההסתייגויות מבין שזה נעשה במחשב.
ניר ברקת: אלו משפחות של שלוש-ארבע הסתייגויות והם הופכים את זה למאות.
טלי פלוסקוב: הם עושים את זה בתוכנה.
ניר ברקת: כן, זה לא ידני.
אלכס קושניר: אז אני מציע להצביע גם במחשב.
איתן גינזבורג: אבל אני שואל, אתה רוצה להציע הצעה אחרת?
ניר ברקת: מה פתאום שעה?
ניר ברקת: למה שעה?
ניר ברקת: שינמקו הסתייגויות על סעיפים, ארבע-חמש הסתייגויות מרכזיות, ונתייחס ברצינות ונדון, ולא סתם לזרוק זמן.
איתן גינזבורג: חברי הכנסת, מישהו רוצה להתייחס להצעה של ניר ברקת?
אלעזר שטרן: אתה פה עם מי שלא יכול להתערב בזה.
איתן גינזבורג: זו ועדת הכנסת, הוועדה צריכה לקבוע את זה.
אלעזר שטרן: איתן, תן לי להגיד לך משהו.
אלעזר שטרן: אני אהיה נגד הפעלת 98.
איתן גינזבורג: ברור, לעיקרון של זה.
אלעזר שטרן: אבל אני מציע שתעשו הפסקה, תעדכן אותם על הסיפור.
אלעזר שטרן: אתה הרי יכול להפעיל 98, תיתן להם זמן אם הם רוצים, תבדוק איתם כמה זמן הם רוצים לדבר.
איתן גינזבורג: שאלתי אותם.
אופיר כץ: אלעזר, גם אנחנו לא רוצים להפעיל את הסעיף הזה, אבל זה מוצא אחרון.
אופיר כץ: תראה, אין היגיון בצד השני.
מאיר כהן: איתן, אתה אומר שאתה רוצה להפעיל את זה - - -
אופיר כץ: הצד השני לחלוטין לא ענייני.
אלעזר שטרן: אני לא נותן ציונים.
איתן גינזבורג: כמה סעיפים אתה אומר?
איתן גינזבורג: כמה הסתייגויות אתה מציע?
אופיר כץ: 30 הסתייגויות, שעה.
ניר ברקת: מה שעה?
ניר ברקת: למה כל כך הרבה?
ניר ברקת: אני לא מבין.
אלעזר שטרן: הנה, מתן מגיע.
מאיר כהן: 30 זה הרבה.
איתן גינזבורג: 30 זה הרבה?
אלעזר שטרן: חמש דקות.
מאיר כהן: 30 זה סיעתי.
ניר ברקת: 700 הסתייגויות זה מבזה.
איתן גינזבורג: רבותיי, אני מציע, כמה זמן דיבור?
איתן גינזבורג: שעה?
איתן גינזבורג: חברי הכנסת, אני מציע לקבוע סדרי דיון כאלה, כדלקמן: לעשות סדרי דיון על הצעת החוק הזאת על הסעיף האחד של התאריך של חוק חומרי נפץ עד שעה דיון, עד שעה של הנמקת הסתייגויות.
מכלוף מיקי זוהר: שעה זה גם הרבה.
איתן גינזבורג: ולא יותר מ-20 הצבעות על הסתייגויות.
איתן גינזבורג: אם יש איזושהי הצעה אחרת, מתן, שהיא סבירה יותר אז אני אשמח לשמוע.
איתן גינזבורג: ואם לא, נעלה את זה להצבעה.
ניר ברקת: אני רוצה להציע פחות.
ארבל אסטרחן: ואם הם לא מודיעים איזה הסתייגויות?
איתן גינזבורג: ואם הם לא מודיעים אנחנו - - -
מתן כהנא: אתה מפעיל 98?
איתן גינזבורג: אני מבקש שלא, התקשרתי אליך היום ודיברו איתך כל הבוקר, מתן.
ניר ברקת: אבל אם 98, אז פחות.
ניר ברקת: אם זאת פשרה, על הכיפק, אם לא אז פחות.
איתן גינזבורג: היועצת המשפטית.
ארבל אסטרחן: יש זכות לאופוזיציה להציג הסתייגויות שהיא הגישה.
ניר ברקת: ראיתי את ההסתייגויות, אלו לא הסתייגויות של בן אדם.
אלעזר שטרן: ניר, אתה משכנע את – אין לך איפה לדבר פה, אתה לא - - -
אופיר כץ: הוא מדבר כרגע ליועצת, לא לימינה.
ניר ברקת: אני מדבר עם היועצת.
טלי פלוסקוב: היועץ הפרלמנטרי של אחד מחברי הכנסת מימינה התגאה ברשת ב', שמעתי אותו אישית, איך הוא מגיש הסתייגויות, פשוט הכול עושים בתוכנה, לוחצים על איזה כפתור ואז הוא מגיש 500 הסתייגויות.
מתן כהנא: ארבל, תסלחי לי מאוד, הדרך של האופוזיציה להיאבק בעריצות הקואליציה זה דרך הסתייגויות בוועדות ובמליאה.
טלי פלוסקוב: אז תביא לי דברים ענייניים, אני אתווכח איתך, מתן.
טלי פלוסקוב: אבל לא דברים לא ענייניים.
מתן כהנא: זאת דרך.
מתן כהנא: זאת הדרך כשאנחנו לא מקבלים מכם שום דבר.
מתן כהנא: אתם לא מעלים את החוקים שלנו.
איתן גינזבורג: חברים, אני עובר להצבעה.
מתן כהנא: אתם לא מעלים אף חוק שאנחנו רוצים, אז מה נעשה?
מתן כהנא: כל נושא שחשוב לנו אתם לא מוכנים לדון עליו.
מתן כהנא: אתם לא מעלים.
טלי פלוסקוב: מתן, זכותך לדבר - - - , אני אומרת את מה שאני רואה, מותר גם לי.
מתן כהנא: מותר לך, מותר לך.
מתן כהנא: אבל פתאום הסתייגויות הן לא כלי לגיטימי.
איתן גינזבורג: מתן, חבר הכנסת כהנא, אני מציע את ההצעה הבאה, עד שעה מבחינתי אלו הסתייגויות.
אופיר כץ: זה לא הגיוני.
איתן גינזבורג: יצביעו על לא יותר מ-20 הסתייגויות, הצבעה שמית אחת בלבד תתאפשר.
איתן גינזבורג: זה מה שאני מציע להצעת הוועדה.
איתן גינזבורג: 6 בעד, 4 נגד, אין נמנעים.
איתן גינזבורג: אני קובע שסדרי הדיון נקבעו.
איתן גינזבורג: אם לא תעבירו את ציון ההסתייגויות שאתם רוצים שיצביעו עליהן, יצביעו על 20 הראשונות.
איתן גינזבורג: זהו, אני מודה לכולם.
איתן גינזבורג: הרוויזיה תתקיים בשעה ארבע ורבע בכפוף לאישור יושב-ראש הכנסת לקיום דיון או ישיבה.
אופיר כץ: למה ארבע?
אופיר כץ: היא נקבעה לפני.
איתן גינזבורג: לא קבעתי שעה.
איתן גינזבורג: ארבע ורבע בכפוף לאישור יושב-ראש הכנסת לכינוס הוועדה.
איתן גינזבורג: חברי הכנסת, אני מתכבד לפתוח את ישיבת ועדת הכנסת.
איתן גינזבורג: התכנסנו כדי לדון בבקשה לרוויזיה שהגיש חבר הכנסת בועז טופורובסקי.
איתן גינזבורג: בועז, בבקשה.
בועז טופורובסקי: קודם כול, תודה רבה שבסופו של דבר כן התכנסה הוועדה כדי לדון מחדש בנושאים.
בועז טופורובסקי: אני רוצה רק לתאר את מה שגם רשמתי לכם בכתב.
בועז טופורובסקי: עצם זה שאנחנו מקבלים חצי שעה לפני כינוס ועדה הודעה על עצם זה שהוועדה מתכנסת וסדר-יום כל כך עמוס, שבתוכו יש הפעלה של סעיפים של סעיפים לא פשוטים בגוף הזה שנקרא כנסת ישראל, כמו הפעלת סעיף 98, אני חושב שזה לא תקין.
בועז טופורובסקי: זה מתחבר לכמה דברים שאמרתי בישיבות הקודמות, שבהם הסברתי, וחזרתי על זה שההפעלה הזאת של סעיפים שהם פחות דמוקרטיים – הכול בסופו של דבר מתקבל בהחלטות דמוקרטיות, אבל ההפעלה שלהם גורמת לזה שהדיון יהיה דיון פחות דמוקרטי, ההליך יהיה תהליך פחות דמוקרטי – צריכה להיות מאוד מדודה, ועד היום גם ככה נעשתה בכנסת.
בועז טופורובסקי: עכשיו, אני לא חי בעולם אחר.
בועז טופורובסקי: אני מבין שיש כאן איזשהו קרב, או לא יודע אם קרב.
איתן גינזבורג: התנהלות.
בועז טופורובסקי: איזושהי אי-הסכמה בין אופוזיציה לקואליציה, שגורמת לזה שאנשים מגישים הרבה הסתייגויות.
בועז טופורובסקי: הדבר הזה גורם לדיונים להיות קשים, אני מבין את זה.
בועז טופורובסקי: דרך אגב, אם תשימו לב, אני לא הגשתי הרבה הסתייגויות, לא שותף.
בועז טופורובסקי: בסופו של דבר, אני אומר כאן וגם אמרתי לך, אם לא היה כאן אף אחד לא הייתי נותן לדברים האלה ליפול, לא הייתי נותן שאיזשהו חוק או איזושהי הוראה שהיציאה שלה מתוקף תגרום לאיזושהי פגיעה במדינה, אני לא אתן לזה יד בחיים.
בועז טופורובסקי: חשובים לי בסופו של דבר הכנסת הזאת – הכבוד שלה, והוועדה הזאת – הכבוד שלה, וחברי הוועדה והכבוד שלהם, ומשם זה מגיע.
בועז טופורובסקי: אני חושב שאותם יועצים משפטיים – הבנתי שאולי היה על זה דיבור בישיבה הקודמת, פשוט לא הייתי – אותם יועצים משפטיים של משרדי ממשלה ואותם אנשים שאמונים על החקיקה ועל ההליכים האלה במשרדים כאלה ואחרים ידעו מתי אמור לפוג תוקפם של ההוראות, החוקים, ויכלו לעשות תהליך שלפיו התהליך הזה היה מגיע לזה שלא היינו מופתעים מישיבה תוך חצי שעה.
בועז טופורובסקי: איך שקיבלתי את ההודעה על הישיבה עזבתי את כל מה שעשיתי, הייתי בראשון לציון, וטסתי לכאן, כמובן שבמהירות המותרת.
בועז טופורובסקי: הגעתי, הישיבה כבר הסתיימה.
איתן גינזבורג: זאת בעיה, כי בכביש 1 מסתבר שהמהירות המותרת היא רק 90.
איתן גינזבורג: פניתי לשרת התחבורה להגיד לה שזה לא יכול להיות שבכביש מודרני כמו כביש 1 מותר לנסוע רק על 90 ולא על 100 או על 110.
רם שפע: בעד.
רם שפע: אני מקבל את זה.
בועז טופורובסקי: זה דיון בפני עצמו.
בועז טופורובסקי: אני חושב שזה לא בוועדה, אבל בסדר.
איתן גינזבורג: סתם, אפרופו טסת על קמ"ש מסוים.
רם שפע: זה נושא חדש, בועז.
בועז טופורובסקי: בסופו של דבר אם כל הזמן ידחקו אותנו לפינה ואנחנו כתוצאה מזה נידחק, אז ימשיכו כך.
בועז טופורובסקי: עוד פעם, אני נותן את זה כדוגמה, אני לאו דווקא רוצה להיכנס לזה.
בועז טופורובסקי: אנחנו גם לא נכנסים לעובי הקורה של כל סעיף וסעיף.
בועז טופורובסקי: לא היה קורה כלום אם משהו מההוראות היה פג תוקף, והאנשים היו מבינים שהם צריכים לעבוד איתנו בצורה מסודרת.
בועז טופורובסקי: זה לא ייגמר וזה לא יסתיים ובגלל זה זה הפריע לי מאוד.
בועז טופורובסקי: עוד פעם, אני מבין שלא נעשה דיון מחדש בכל הנושאים האלה.
בועז טופורובסקי: אני מבין שהדברים האלה כבר נדונו.
בועז טופורובסקי: אני גם מבין שהייתה איזושהי הסכמה של האופוזיציה לדברים האלה.
בועז טופורובסקי: אבל בסופו של דבר חשוב לי שגם נבין בוועדה הזאת, שחברים בוועדה, ואני באופן אישי, אני בן אדם, אני חבר, היד שלי יד, ואני מרים אותה ומוריד אותה בהתאם למשהו שאני מאמין בו ומסכים אליו.
בועז טופורובסקי: אני מאוד מבקש שהוועדה הזאת תשפר את ההתנהלות שלה במובן הזה מול החברים שלה.
בועז טופורובסקי: ואני אהיה חבר ואעזור בכל מה שאפשר בשביל שאנשים מחוץ לוועדה יתייחסו לוועדה הזו ולכנסת בכבוד ובצורה הראויה.
בועז טופורובסקי: אני חושב שזה חלק מהליך הדמוקרטיה הראוי.
בועז טופורובסקי: ואני עוד פעם מודה ליושב-ראש הכנסת שהסכים לכינוס הוועדה תוך כדי המליאה.
איתן גינזבורג: אני רק אציין שאני מסכים לחלק מהדברים, על הדחיפות ועל האופן שבו מציפים הצעות חוק ברגע האחרון, שזה דבר לא תקין.
איתן גינזבורג: ואני חושב שכל יושבי-ראש הוועדות וכל חברי הכנסת, וגם היועצים המשפטיים של הכנסת מביעים את מורת רוחם על השיטה הזאת ועל התופעה הזאת, ולא נסכים שזה יימשך לאורך זמן.
איתן גינזבורג: אבל אנחנו נמצאים בצוק העתים, מה שנקרא, גם משבר קורונה, גם הכנסת לא תפקדה הרבה זמן, גם חוקים שהסתיים תוקפם, אז באמת הגענו למצב של צוק עתים מסוים.
בועז טופורובסקי: נכון, אבל היועץ המשפטי של המשרד לביטחון הפנים או של משרד הביטחון הוא אותו יועץ משפטי, אני מניח, כבר שנה ומשהו, הוא ידע.
איתן גינזבורג: כן, אבל אני גם מזכיר שלפחות חצי מהחוקים היו כבר מוכנים שבוע שעבר, ובגלל הסכמות בין קואליציה לאופוזיציה הם לא עלו לדיון במליאה, ולכן הכול נדחס לאתמול ולהיום.
איתן גינזבורג: אז זה חלק מההסכמות בכנסת לטוב ולרע, מה שנקרא.
בועז טופורובסקי: אם אתמול נועה הייתה שולחת הודעה: שתדעו, ביום שלישי תצטרך להתכנס ועדת הכנסת לדון בכל מיני נושאים, אז גם היה לי פחות מה להגיד, אבל אפילו את זה לא.
נועה בירן-דדון: לא ידענו.
איתן גינזבורג: יכול להיות, אבל באמת עד כדי כך לא ידענו את זה.
איתן גינזבורג: וגם לא ידענו בטח על השימוש ב-98, שאנחנו באמת מנסים לעשות בזה שימוש במשורה, אם בכלל.
איתן גינזבורג: אבל אני כן אומר מילה אחת לגבי ועדת הכנסת, שהיא שונה מכל ועדה אחרת בכנסת, שבה קובעים דיונים עקרוניים לימים מראש, ויש מוזמנים וכו'.
איתן גינזבורג: זו ועדה תפעולית, היא לא ועדה נושאית, אנחנו לא עוסקים בהרבה תוכן בוועדה הזאת.
איתן גינזבורג: אנחנו בעיקר מפעילים את הכנסת.
איתן גינזבורג: אז באופן טבעי הוועדה הזאת היא יותר דינמית מבחינת ההתכנסויות שלה והזימונים של חברי הוועדה.
איתן גינזבורג: ברור שאני לא אקיים ישיבת ועדה ביום שהוא לא יום פעילות כנסת רגילה, קרי; ימי ראשון וחמישי.
איתן גינזבורג: זה יכול לקרות, אבל מה שיקרה, זה יהיה בהתראה מראש וכו'.
איתן גינזבורג: אבל בימי שני, שלישי ורביעי מצופה מחברי הכנסת להיות במשכן, מי שנמצא.
איתן גינזבורג: ומי שחבר בוועדת הכנסת צריך לקחת בחשבון שוועדת הכנסת היא ועדה שיכולה להתכנס – לא אגיד בכל רגע נתון – אבל בהתראה הרבה יותר קצרה מאשר דיון רגיל בוועדת החינוך או בוועדת הקליטה, בנושאים חשובים ככל שיהיו.
בועז טופורובסקי: אבל אני חושב שזה תקדים שחצי שעה לפני הפעלת 98 כולם ידעו מזה פעם ראשונה, וזה לא קרה אף פעם.
איתן גינזבורג: גם אנחנו הופתענו מכמות ההסתייגויות.
איתן גינזבורג: ואני אומר ואמרתי שניסינו להגיע להבנות עם מגישי ההסתייגויות, ומהרגע שזה לא הצליח – אתה יודע, אני מנסה לא להגיע לסיטואציה הזאת – אבל ברגע שזה לא הצליח נאלצנו לאור כינוסה של המליאה וכו'.
איתן גינזבורג: אני לא מדבר עכשיו על צוק העתים, אני מדבר באופן כללי.
בועז טופורובסקי: אבל אתה יודע גם, אדוני היושב-ראש, במיוחד שיש לכם כזה רוב, שאין לנו הרבה כלים להציק לכם.
בועז טופורובסקי: זה אחד מהכלים, אז זה גם לא פייר בכללי המשחק להפעיל את 98 - - -
איתן גינזבורג: אם היו מגישים על חוק אחד, על חוק של סעיף אחד, שהוא רק על תאריך הארכת חוק, 20 הסתייגויות, לא הייתי מגיש 98.
איתן גינזבורג: היו 20 הסתייגויות כפול שבעה חברי ועדה כפול חמש דקות, ואללה, נראה לי ש-98 – אפילו היועצת המשפטית הייתה אומרת שזה סביר.
איתן גינזבורג: אבל 750 הסתייגויות על סעיף אחד, זה נראה לי כבר לא סביר, וזה בדיוק מקרה מיוחד שבו צריך להפעיל את 98.
איתן גינזבורג: אבל אני לא רוצה להיכנס לנושא הספציפי.
איתן גינזבורג: ככלל, ועדת הכנסת היא ועדה תפעולית, היא עשויה להתכנס בצוק עתים, ומעת לעת בתדירות יותר קצרה או בהתראה יותר קצרה ממה שמתכנסת ועדה רגילה, בטח בימי כנסת.
איתן גינזבורג: אני מבין שלא כל חברי הכנסת נמצאים פה כל הזמן בימי כנסת, אני מצפה מהם שיהיו, אבל אני מבין שיש גם אילוצים אחרים ולו"ז ודברים אחרים, זה בסדר.
איתן גינזבורג: אבל צריך להבין שכשיש צורך – ואנחנו מתכנסים רק לעת צורך, לא לצורך מחטפים, אלא בעיקר – אגב, רוב בקשות ההתכנסות הן בעקבות בקשות של יושבי-ראש ועדות אחרות או חברי כנסת כאלה ואחרים, אלו לא יוזמות שלנו.
איתן גינזבורג: כשאני אזום ישיבה פה על נושאים כאלה ואחרים, ואני אזום אותם, יהיה זמן מראש עם התכוננות וכו' וכו'.
איתן גינזבורג: אבל במצב שבו הכנסת צריכה לתפעל, ועכשיו חוק לא יכול לעלות למליאה בלי אישור הוועדה, היא תתכנס גם בהתראה קצרה.
איתן גינזבורג: כי אנחנו ועדה תפעולית שמפעילה את הכנסת, והיא צריכה להיות יותר דינמית מאשר ועדות אחרות.
איתן גינזבורג: אבל אני מקבל את ההערות.
בועז טופורובסקי: אם יש לך רוב אני רוצה להצביע על הרוויזיה.
בועז טופורובסקי: אם אין לך אז לא.
איתן גינזבורג: להצביע.
איתן גינזבורג: מי בעד הרוויזיות שהגיש חבר הכנסת בועז טופורובסקי?
איתן גינזבורג: בעד – 1
איתן גינזבורג: הרוויזיות לא התקבלו.
איתן גינזבורג: תודה רבה על הזמן.
איתן גינזבורג: אנחנו מתכנסים לאור בקשתה של יושבת-ראש הוועדה המיוחדת לעניין נגיף הקורונה החדש להעברת הצעת חוק סמכויות מיוחדות להתמודדות עם נגיף הקורונה החדש (הוראת שעה), (מ/1320), מה שמכונה חוק המסגרת לקורונה, מוועדת החוקה, חוק ומשפט לדיון בוועדה המיוחדת לעניין נגיף הקורונה החדש.
איתן גינזבורג: אני חושב שכדאי שניתן קודם כול ליושבת-ראש הוועדה לנמק את הבקשה.
ארבל אסטרחן: צריך להגיד שהוועדה החליטה להעביר את ההצעה לוועדת החוקה.
איתן גינזבורג: הבוקר התכנסנו כאן כדי לדון בהחלטה איפה יידון החוק.
איתן גינזבורג: בעקבות בקשות של חברי כנסת בזמן הצבעה במליאה ביחס לוועדה שתדון בחוק, שני חוקים עלו לדיון – חוק אחד שעסק במה שנקרא התו הסגול, וחוק אחד שעוסק בחוק המסגרת.
איתן גינזבורג: לאחר דיון כאן הוחלט שחוק אחד יעבור לוועדת הקורונה וחוק אחד יעבור לוועדת החוקה.
איתן גינזבורג: עכשיו מבקשת יושבת-ראש ועדת הקורונה להעביר את זה מוועדת החוקה, חוק ומשפט לוועדת הקורונה, ניתן ליושבת-ראש הוועדה לנמק את הבקשה.
איתן גינזבורג: תודה רבה, אדוני היושב-ראש, אני ביקשתי להעביר את החוק בחזרה לוועדת הקורונה, שזה הבית הטבעי שלו מבחינת החקיקה.
איתן גינזבורג: אנחנו מדברים על ועדה שהוקמה כדי לטפל בכל סוגיית הקורונה, על כל השלכותיה, מורכבויותיה, החוקים שקשורים בה.
איתן גינזבורג: בדומה לוועדת הרפורמות שהייתה כאן בכנסת העשרים, שעסקה בכל הרפורמות הגדולות שהעבירה הממשלה והועברו כאן בכנסת, לצערי הרב, בגלל התזמון המאוד קצר שהיה לוועדה היום בבוקר, נבצר ממני להגיע – אדוני היושב-ראש, אני אשמח שתקשיב לי, למרות שכבר שמעת אותי היום הרבה מאוד בנושא הזה.
איתן גינזבורג: אני מוכרחה לומר כאן גם לוועדה וגם לפרוטוקול שכל העניין סביב החוק הזה, שהוא במובהק חוק קורונה, בואו נזכור כולנו שאם אין את משבר הקורונה, אנחנו בכלל לא יושבים סביב השולחן הזה כדי לחוקק את חוק המסגרת הזה, מה שאומר שבמובהק הוא צריך ללכת לוועדה האמונה על הנושא הזה בכנסת.
איתן גינזבורג: ואני יצאתי בתחושה, אני יכולה לומר שזה אפילו יותר מתחושה אבל מחמת הספק ומכל הכביכול שאתם רוצים להגיד, וכל אחד שייקח את זה לאן שהוא רוצה, ברור לי לחלוטין שאין פה ניקיון כפיים – לא מצדך, אדוני היושב-ראש, ומצד הוועדה – מצד אנשים שמעורבים כאן
איתן גינזבורג: בהעברה של החוק הזה דווקא לוועדת החוקה.
איתן גינזבורג: חשוב לי להגיד שאני יודעת שיש פה דברים שקורים מאחורי הקלעים, שבגללם החוק הזה עובר דווקא לוועדת החוקה ולא לוועדת הקורונה, קשור גם בייעוץ המשפטי של ועדת החוקה.
איתן גינזבורג: אני יודעת שאני אומרת פה דברים חמורים אבל אמרתי שאני אגיע לכאן לוועדה, ולפרוטוקול אני רוצה שהדברים האלה ייכתבו וייחתמו, ואני גם אשמח מאוד אם הכנסת תעשה בירור לגבי הסוגיה הזו - -
יעקב אשר: חמור מאוד.
יעקב אשר: - - ולגבי האינטרס והמניע שבגללו עובר החוק הזה דווקא לוועדת החוקה ולא לוועדת הקורונה ששם הוא צריך להיות.
יעקב אשר: תלונה לוועדת אתיקה.
יעקב אשר: אני שמעתי היום לאורך כל היום אמירות כמו, הנה קיבלת חוק אחד, את צריכה להגיד תודה, אז אני מודיעה פה לכולם: אני לא צריכה להגיד תודה על כלום, החוקים האלה כולם צריכים להיות בוועדת הקורונה.
יעקב אשר: זה שאני באתי ואמרתי שיש מקום לכולם ואפשר לחלוק בהם, זה לא אומר שעכשיו אם מישהו חושב שהגיע אליי איזה חוק זה כי הוא עושה לי טובה.
יעקב אשר: אף אחד לא עושה לי טובה פה.
יעקב אשר: הוועדה שלי הוקמה בשביל זה, ואם היא לא תטפל בעניינים של הקורונה, אז אין לה בכלל זכות קיום וזה המנדט שניתן לנו.
יעקב אשר: לבוא ולומר, יש פה נושאים שהם במובהק עניינים חוקתיים והם קשורים לוועדת החוקה, הרבה מאוד חוקים פה קשורים לוועדת החוקה.
יעקב אשר: כל חוקי הכנסת, יש בהם היבטים שקשורים לוועדת החוקה ויש להם עניינים שקשורים בסמכויות ויש להם עניינים שקשורים באכיפה ובעוד אלף ואחת דברים, שתגידו, זה מובהק חוקה.
יעקב אשר: ובכל זאת, יש פה ועדות נוספות שמחוקקות כל העת, גם בהיבטים שיש להם זיקה לעניינים של חוקה.
יעקב אשר: אבל אם אנחנו יכולנו להתווכח על החוק שהגיע לכאן אתמול, וביקשו אותו בוועדת העבודה והרווחה כי הוא עסק בנושא של עובדים, ואמרתי – זה בסדר, אני מוכנה, אני יכולה להבין – ויש לי את חוק המסגרת, אז מבחינתי אין בעיה שאנחנו נחלוק בנטל, הכול בסדר.
יעקב אשר: אבל כשבא חוק שאם לא הקורונה הוא לא פה ולהגיד, הוא יכול להידון רק בוועדת החוקה, בעיניי זה מצג שווא שמכסה על כל מה שקורה שם מבחינת הייעוץ המשפטי והקשר שלו למשרד המשפטים, וזו הסיבה היחידה – בלי כביכול ובלי שום דבר אחר שאולי אתם תרצו לשים כדי שאני אסתייג מדבריי – זו הסיבה היחידה שבגללה החוק הזה מגיע לוועדת החוקה.
איתן גינזבורג: תודה רבה לחברת הכנסת יפעת שאשא ביטון.
איתן גינזבורג: ניתן זכות טיעון ליושב-ראש ועדת החוקה.
יעקב אשר: אדוני היושב-ראש, אני קודם כול רוצה לפתוח במחאה הכי חזקה שיכולה להיות.
יעקב אשר: ממש לא מתאים לך, ואני מכיר אותך הרבה זמן, אבל לבוא ולדבר על מה שאת דיברת עכשיו כנגד עובדים של הוועדה, יועצים משפטיים ועובדי הוועדה, בצורה שאת רמזת ואמרת, אני שוקל באופן אישי – אני לא יודע אם אני צד, אם אני יכול מבחינה משפטית – אני שוקל פנייה לוועדת האתיקה.
איתן גינזבורג: לא, לא צריך.
יעקב אשר: אני לא יודע אם אני יכול.
יעקב אשר: אתה יכול.
יעקב אשר: אני מוכנה לעמוד מאחורי דבריי.
יעקב אשר: סליחה, אני אומר את דעתי ואני לא הפרעתי לה ואני מבקש שלא יפריעו לי גם כן.
יעקב אשר: לכן, אני מוחה על כך.
יעקב אשר: אנשים שבאמת לקחו על הגב שלהם – וההיכרות שלי היא מאוד קצרה עם האנשים, אני לא הייתי דומיננטי כל כך בוועדת החוקה, הייתי יותר בוועדת הכלכלה בקדנציות הקודמות – אבל באמת צוות נפלא, ישר דרך, ולבוא בצורה כזאת בגלל שמישהו חושב ככה להגיד, אני חושב שזאת הדרך הקלה והלא ראויה.
יעקב אשר: זה אחד.
יעקב אשר: אני התכוונתי לענות לגופם של דברים מלכתחילה, והכנתי כמה נקודות להגיד, אבל אני חושב שהטיעון הזה של הקורונה, אני רוצה להגיד לך ואני אומר את זה באמת, לא תכננתי לדבר בכיוון הזה אבל אני, פי וליבי שווים, לכן אני אגיד מה שיש לי על ליבי.
יעקב אשר: לצערנו הרב, הקורונה הזאת הגיעה לארץ עוד הרבה לפני שמישהו חלם שאת תהיי יושבת-ראש ועדת קורונה - ועדה שהיא לא סטטוטורית, אגב.
יעקב אשר: את מייחסת את המחלה, כאילו תכף נצטרך לשלוח פרחים על זה שאת אחראית על הדבר הזה בכלל.
יעקב אשר: אלה דברים שאני אומר לך, ואני ותיק פה בכנסת – לא ותיק מאוד, אני חושב שיושבים פה גם כמה מזקני הכנסת ואני רוצה לשאול מתי לאחרונה היה דיון מהסוג הזה שיושב-ראש ועדה – לא בדיון של ועדת הכנסת הרגילה שהיא מחליטה אחרי מליאה, אלא שיושב-ראש ועדה אחד בא לערער על החלטה של ועדת הכנסת – אני חושב שאתה הכי מבוגר פה, אחמד - - -
אחמד טיבי: אני הכי אינטליגנטי פה.
יעקב אשר: אתה זוכר כזה דיון פה?
יעקב אשר: אתה זוכר כזה דיון?
אחמד טיבי: לכן אמרתי, אני הכי אינטליגנטי, ולא זוכר.
יעקב אשר: גם אינטליגנטי וגם צעיר.
אחמד טיבי: לא זוכר.
יעקב אשר: לא זוכר כזה דיון.
יעקב אשר: אתם זוכרים כזה דיון?
יעקב אשר: לא זוכרים כזה דיון.
יעקב אשר: זה לא חברי, זה לא נכון, ודאי לא בצורה שאת אמרת את הדברים.
יעקב אשר: אני אשיב אחר כך.
יעקב אשר: אני לא רוצה להפריע.
איתן גינזבורג: אבל יש סמכות ליושב-ראש ועדה לבקש.
יעקב אשר: מותר לה.
יעקב אשר: לא, חלילה.
יעקב אשר: << דובר >> יפעת שאשא ביטון (יו"ר הוועדה המיוחדת לעניין נגיף הקורונה): << דובר >> אני אשיב על זה, חבר הכנסת גינזבורג.
איתן גינזבורג: אבל בזמן.
איתן גינזבורג: כל אחד בזמנו.
יעקב אשר: חלילה.
יעקב אשר: אני לא זוכר, ולא זוכרים אחרים גם שהיה דיון מהסוג הזה.
יעקב אשר: עכשיו לגופו של עניין.
יעקב אשר: אני לא יודע מה זה היה לי, לקחו לי.
יעקב אשר: אני יודע שאליי פנו ואמרו: יש עכשיו הצעת חוק שמגיעה, היא מדברת יותר על הדברים המעשיים, על התו הסגול.
יעקב אשר: היא הייתה צריכה גם להיות בוועדת החוקה כי גם לה יש היבטים חוקתיים – לא כחקיקה; היבטים חוקתיים במה שדנים בה.
יעקב אשר: ביקש ממני יושב-ראש הקואליציה, ביקש בקשה ונעניתי לעניין הזה.
יעקב אשר: בא לבקש את רשותי בגלל שאת קודם הצגת את זה, שבאו אתמול ועדת הרווחה – כנראה שהיה עוד עניין – וויתרתי, או את ויתרת או מישהו ויתר.
יעקב אשר: לא ויתרת, לא נתנו לך, לא הסכימו - ויכול להיות אפילו גם בצדק - אני לא בחנתי את זה, אני לא יועץ משפטי.
יעקב אשר: אל תדבר על דברים שאתה לא יודע.
יעקב אשר: אז אני כן אדבר על מה שאני לא יודע.
יעקב אשר: אני משתדלת לא להפריע לך, אבל בוא, אל תדבר על דברים שאתה לא יודע.
יעקב אשר: אני נורא מצטער.
יעקב אשר: אני אומר עוד פעם, אני נסער מהדיבור שדיברת ולא מעצם העניין עצמו.
יעקב אשר: עצם העניין עצמו, אנחנו בוועדה והכול בסדר.
יעקב אשר: לגופו של עניין.
יעקב אשר: הצעת החוק עוסקת בנושאים המצויים בעצם בליבתה של ועדת החוקה.
יעקב אשר: דבר ראשון, איזונים עדינים בין אינטרסים ציבוריים חשובים לבין זכויות חוקתיות של אזרחים ותושבים; עיסוק בזכויות – זה לחם חוקה של הוועדה, לחם חוקה של הוועדה.
יעקב אשר: עשינו דיונים ארוכים בשבוע האחרון, האנשים האלה שתקפת אותם קודם לא ישנו לילות, לא ישנו לילות, בדיונים קשים מול משטרת ישראל, מול השב"ס, מול כל הגורמים הללו, כשסביב העניינים האלה היו נושאים של זכויות אדם.
יעקב אשר: הצעת החוק הזאת, המסגרת מדברת על תנאים להכרזת מצב חירום.
יעקב אשר: מצב חירום, המקום היחיד שקיים זה בוועדת חוקה או בוועדת חוץ וביטחון או בוועדה משותפת שלהן, ששם אגב, היושב-ראש הוא של ועדת חוץ וביטחון, ולא חשבתי לערער על זה גם כן, בתור יושב-ראש ועדת חוקה.
יעקב אשר: דבר שלישי, גבולות הגזרה בין רשות מבצעת לבין הרשות המחוקקת, זה נושא שמוסדר בחוק-יסוד: הכנסת, בחוק-יסוד: הממשלה ובחוק העונשין.
יעקב אשר: אלה חוקים של ועדת חוקה.
יעקב אשר: את יודעת שגם לוועדת חוקה יש סמכות להגיש הצעת חוק, מה שיש רק לשלוש ועדות בכל הבניין הזה, ואלה דברים שמתנגשים ושלובים עם חוקי-יסוד.
יעקב אשר: דבר רביעי, סמכויות אכיפה פלילית, עבירות מינהליות וסמכויות משטרה, שמלאות בתוך הצעת החוק הזאת, הם נושאים קלסיים של ועדת חוקה.
יעקב אשר: אני לא מבין איך בכלל הייתה פה שאלה, לא הייתה פה שאלה.
יעקב אשר: אם אני הייתי יודע או שהייתי שומע ממאן דהוא שיש פה בכלל משהו, זה הרי ברור מאליו, זה כאילו אנחנו רבים על עבודה אחד לשני.
יעקב אשר: מנגד, העיסוק במחלת הקורונה הוא לא בהסדרים פרטניים אלא בסעיפי הסכמה כלליים.
יעקב אשר: לשם דוגמה, הצעת חוק שקובעת שניתן לקבוע הסדר העוסק בהפעלת מועדוניות ופנימיות יום לילדים בסיכון בתנאים של קורונה, אבל לא קובעת מהם ההסדרים הפרטניים.
יעקב אשר: הוועדה לא הולכת להיכנס, גם כשנדבר במסגרת על הקווים הכלליים לא ניכנס איך זה הולך לתפקד בפועל.
יעקב אשר: את יודעת מה נעשה ואיך זה הולך לתפקד בפועל?
יעקב אשר: אנחנו במסגרת נקבע תקנות שיאושרו על ידי המשרדים האמונים על כל דבר: משפחתונים זה רווחה; חינוך זה חינוך.
יעקב אשר: זו הצעת חוק מסגרת של דבר ענק, עם המון המון השלכות.
יעקב אשר: לכן, זה לא נכון לומר שיש פה עיסוק הנוגע לוועדת הקורונה או בדברים ספציפיים בשטח, מה שנקרא, מבחינת להחליט איפה עומד התו הסגול, בצד הזה או בצד הזה.
יעקב אשר: וזה בעצם הדבר האמיתי, הנכון, וזאת התשובה האמיתית והנכונה, והדיון הזה הוא דיון לדעתי לא מכבד, ולא מכבד אותך ואת יודעת שאני מכבד אותך ואף כיבדתי אותך.
יעקב אשר: זה לא מכבד, זה לא ראוי ולדעתי צריך להידחות על הסף.
איתן גינזבורג: התייחסות.
איתן גינזבורג: אני רוצה להתייחס, אדוני היושב-ראש.
איתן גינזבורג: ראשית, אני לא חוזרת בי משום מילה שאמרתי כאן.
איתן גינזבורג: שנית, אני שמחה שחבר הכנסת אשר – יצא לי גם לומר את זה כבר כמה פעמים היום – אני פה חמש שנים בכנסת, אנשים באמת לא חוו אותי בצורה כזאת, אבל באותה מידה, חבר הכנסת אשר, אני לא חוויתי את החוויה הזו חמש שנים בכנסת.
איתן גינזבורג: אני לא אשתמש פה במילים יותר קשות ממה השתמשתי במהלך היום, אבל גם ההתנהלות כאן הייתה לא תקינה.
איתן גינזבורג: רק בשביל לסבר את האוזן של הנוכחים, זה היה ברמות שאני לא הכרתי – עזוב את הכנסת – לא הכרתי מימיי שמתקיים כאן דיון שאני באה ומתעקשת על החשיבות שלי להופיע בפני הוועדה, מנסה להבין מה הדרך שאפשר לקיים בה, ומבינה בדיעבד שהייתה צריכה להיות כאן רביזיה, והגיעו אנשים למי שהגיש את הרביזיה בוועדות אחרות, בזמן שהוא ישב בוועדה אחרת ואמר שאנחנו הגענו להסכמות בינינו שימשוך את הרביזיה.
איתן גינזבורג: התנהגות כזאת, אני לא רוצה להגיד לך איזה עולמות זה מאפיין, אני לא פגשתי, לא רק בכנסת.
יעקב אשר: את מדברת עליי?
יעקב אשר: אני מדברת אליך כדי שאתה תבין ממה נובע הכעס שלי.
יעקב אשר: לא בגלל שהיה פה איזשהו הליך שבאמת הגענו לוועדה והתנהגנו כמו קולגות וכל אחד אמר את מה שהוא אמר, ומפה יצאנו כל אחד עם מה שהוא קיבל, ומקבל את הדין.
יעקב אשר: אלא שבתוך זה שאני מנהלת את המלחמה על הזכות הבסיסית שלי לבוא ולהגיד את הדברים כאן בוועדה – אני תכף אתייחס גם למהות של הקורונה – בינתיים מאחורי הקלעים הולכים ועושים הכול כדי שאני לא אגיע לכאן, מספרים לחברי ועדה אחרים שאני הגעתי איתך להסכמות כשאנחנו לא הגענו לשום הסכמה וגם לא היה שיח כזה.
יעקב אשר: אני מעולם לא אמרתי שהגעתי איתך להסכמה.
יעקב אשר: אני לא אומרת עליך.
יעקב אשר: אני הגעתי להסכמה עם מיקי זוהר ואני מתחרט עליה, ואני יותר לא אגיע איתו להסכמות מסוג כזה.
יעקב אשר: חבר הכנסת אשר, אני לא מדברת על זה שאתה - - -
יעקב אשר: אני הייתי ג'נטלמן, לא התייעצתי איתך.
אחמד טיבי: מה הייתה ההסכמה?
יעקב אשר: הסכמתי שהחוק שעבר אליה – הרי עברו שני חוקים היום – ועל חוק אחד - - -
יעקב אשר: לא, אתה עוד פעם מתבלבל.
יעקב אשר: אתה לא עשית לי טובה.
איתן גינזבורג: חבר הכנסת אשר, בוא ניתן לחברת הכנסת שאשא ביטון.
איתן גינזבורג: חבר הכנסת אשר, אתה לא עשית לי טובה ותצא מהפטרונות הזאת - -
יעקב אשר: פטרונות, מולך?
יעקב אשר: לא דיברתי איתך על זה בכלל.
יעקב אשר: - - כי הפטרונות הזאת, הגיע הזמן שאנחנו נסיים אותה.
איתן גינזבורג: בואו לא נגיע לשם.
איתן גינזבורג: משפט סיום בבקשה, ניתן לאחרים להתייחס ונסיים את האירוע.
איתן גינזבורג: אני חוזרת לדבריי.
איתן גינזבורג: אני לא דיברתי עליך שאתה עשית את זה, אני מנסה להסביר לך מה הייתה הדינמיקה שהובילה בסופו של דבר לזה שאנחנו יושבים כאן בדיון קשה, קשה גם מבחינתי.
איתן גינזבורג: זו לא הדרך, אף אחד מהאנשים האלה שמכיר אותי חמש שנים בכנסת לא ראה אותי בצורה כזאת, אבל זה גם מה שאני חוויתי, כאילו אני נמצאת בעולם אחר, לא בכנסת ישראל, לא במקום שיש בו נורמות וחוקים וערכים אלא יש בו דברים אחרים לגמרי.